नई दिल्ली. दिवाली की तारीख जहां तेजी से नजदीक आती जा रही है, वहीं पटाखा व्यापारियों के चेहरे खिलने की बजाय लटकते जा रहे हैं. मुनाफा कमाने के समय उन्हें ग्रीन पटाखों का इंतजार करना पड़ रहा है जोकि कहीं भी उपलब्ध नहीं हैं. बता दें कि सुप्रीम कोर्ट की ओर से साफ निर्देशित कर दिया गया है कि दिल्ली-एनसीआर में बढ़ते प्रदूषण को रोकने के लिए दिवाली के दिन सिर्फ ग्रीन पटाखे ही जलाए जा सकते हैं लेकिन ग्रीन पटाखा आखिर है क्या? यह कोई भी बताने में समर्थ नहीं है. व्यापारियों का कहना है कि यह ग्रीन पटाखे बना कौन रहा है और कहां से आएंगे इस बारे में उन्हें कोई भी जानकारी नहीं है.